ילדה רצה על המרפסת

"ילדה רצה על המרפסת" (באיטלקית: Bambina che corre sul balcone) הוא ציור שמן מאת הצייר הפוטוריסטי ג'אקומו באלה (Giacomo Balla), משנת 1912.

הציור מתאר ילדה הרצה מצדו השמאלי של הבד אל צדו הימני. הילדה אינה מתוארת בצורה ריאליסטית, כי אם בעזרת טכניקת הפוינטיליזם. טכניקה זאת שימשה את באלה להדגיש את התנועה של הדמות בצורה "סימולטאנית". בהשפעת הכרונומטוגרפיה, באלה תיעד את המשכיות התנועה ומיזג אותה אל רגע אחד. באלה אף יצר רישומים מקדימים לעבודה זו, בהם הוא שם דגש על שינוי התנוחות של פלג הגוף התחתון בעת תנועת הריצה.

ציורי שמן
ג'אקומו באלה
ציור פוטוריסטי
יצירות אמנות מודרניסטיות
ציורים משנות ה-1910